khistorydata/jeongjo-sjw-relations huggingface dataset:
정조 7년
執義洪文泳。司諫兪彦脩。掌令洪宗藎。持平李泰永洪秉益。獻納申致權啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。夬施當律。請島配罪人貞采。亟令王府。更爲設鞫。夬正王法。答兩司曰。不允。
정조 7년
掌令洪宗藎啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直亟令王府。設鞫得情。快正典刑。請黑山島定配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。夬正典刑。請行副司直申尙權。亟施屛裔之典。答府曰。不允。第四件事第五件事第十件事。亟停勿煩。
정조 7년
獻納申致權啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人樂彬。亟令王府。設鞫嚴問。施以當律。請義翊更令王府。設鞫嚴問。期於得情。夬正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事。亟停勿煩。
정조 7년
戶曹判書鄭尙淳疏曰。伏以。臣天佑宗祊。茀錄川至。元子宮誕彌之辰初屆。頌謄重离。慶溢入域。仍伏念。臣以庸愚之姿。昏憒之識。重以神精消耗。觸事遺錯。而猥玷則哲之明。忝叨度支重任。旣不能力辭獲免。黽勉冒膺。行未一旬。動輒瘡疣。至若奏御文字。何等愼重。而未克詳審。荐犯違式。嚴敎之下。兢蹙靡措。臣之昏謬不職之罪。已無所逃。而矧又該郞之推諉現告。未卽擧行。以致成命之許久稽滯。亦由於臣之不善檢飭。一則臣罪。二則臣罪。揆以邦憲。合被重誅。而罰止問備。未足以贖其萬一。玆敢略控短章。仰請譴何。伏乞聖明。俯垂鑑諒。亟賜鐫免。仍命攸司。重勘臣罪。以爲當官不審者之戒焉。答曰。省疏具悉。卿其勿辭行公。
정조 7년
吏曹參判趙時俊疏曰。伏以。臣才鈍識魯。百無一能。遭際聖明。最被陶甄。前後敭歷。實踰涯分。負乘之譏。臣所自知。過福之災。理亦必至。居常惶懼。若隕淵谷。昨於筵席退出之際。遽承亞銓新授之命。臣誠驚懍震惕。五內失守。咫尺禁中。回旋不得。厭然出肅。卽赴政席。竝與例讓而擺却。殆若固有者然。雖緣事會之迫隘。自歸廉防之乖失。慙恧之極。人謂斯何。噫。臣於三四年之間。外而再叨嶺臬。內而忝據籌司。夫豈有一分堪任之望。而怵分畏義。冒沒承膺。涓埃莫報。醜拙畢露。每一點檢。罪悔徒積。顧此見職。卽世所稱華膴要顯。有非人人所可濫竊也。尤豈如臣至愚極陋之夢寐所期者哉。蓋人之辭銓地者。或言才猷之不逮。或稱銓衡之難平。或以情勢之不可强。凡玆數者。固臣之所兼有。而援而爲說。猶不免爲隨衆飾讓之歸。故臣不欲以此自列。而抑臣之苦心血懇。有不得不冒死祈免者。臣本門戶寒素。謹約相傳。視權要若陷穽。避勢利如膩汚。此乃臣百年家法。況臣迃資琑力。夙蹈世路。虛舟自在於風波。獨轍不僨於峻坂者。誠以杜門守拙。謹遵先誡。爲一生書紳之符故也。且念臣之一門。竊科通籍者。殆至十餘人。而其中出入銓地者。又是三四人。盛滿之懼。覆墜之戒。何嘗食息暫忘。而臣弟同時翶翔於萬目睢盱之場。則不但鬼怒而人猜。惡盈之天。必降讁而促其命矣。臣心固已自危。傍觀爲之代凜。其立取顚沛。孤負隆渥。將至於墜先訓。而僇身名者決矣。傳曰。事君能致其身。臣嘗受而銘佩。以眇末之軀。獻之於恩造罔極之下。夷險燥濕。一死自矢。則其在感激圖報之義。豈不思殫竭心膂。少酬萬一。而重擔匪分。自劃有素。豈可以副急一出。爲仍因蹲冒之計。重招人嗤點也哉。玆敢披瀝肝血。仰瀆崇聽。伏乞聖慈。憐臣危悰。察臣至懇。將臣職名。亟令鐫改。以重公器。以全迷守。不勝大願。答曰。省疏具悉。卿其勿辭行公。
정조 7년
癸卯九月二十一日辰時。上御誠正閣。右副承旨入侍時。右副承旨趙興鎭。假注書朴能源。記事官李祖承尹行任。以次進伏訖。上曰。廣州府尹入侍。賤臣承命出。與廣州府尹金宇鎭偕入進伏。上曰。廣州今年年事。何如。宇鎭曰。今年不至如昨年之甚。而不免穴農之患矣。上曰。廣州爲尤甚邑乎。之次邑乎。宇鎭曰。之次邑矣。然而通一邑論之。面面各異。大體則不免俱歉矣。上曰。廣州還穀可捧乎。宇鎭曰。間或有可捧面。而若準捧。則不可必矣。上曰。民得無防納之弊乎。宇鎭曰。以昨年之大歉。而民得免流散之患。此無他。由朝家賙救之政也。故人人感頌。浹髓淪肥。如非大不良之民。詎或防納乎。志儉曰。頑蠢之民。不念朝家之恩。反有防納之心。此習誠可痛矣。上曰。畓在稍實面。家在尤甚里者。何以區別乎。宇鎭曰。此則當以田畓所在處。爲重矣。上曰。竹山雹災。聞之乎。宇鎭曰。臣亦聞知。而民情之慘然。不問可想矣。上曰。近日日氣稍暖。不妨於晩稻乎。宇鎭曰。日氣之暖。誠無所妨。而但秋節旣晩。今則似無及矣。上曰。豆太各穀。何如。宇鎭曰。豆太皆不成實。而黍粟稍勝矣。上曰。廣州有熊患乎。宇鎭曰。臣之府內。亦有此患。而日前捉得一熊矣。上曰。輪對官待令與否。知入。賤臣承命出。未及回奏。上命退。諸臣以次退出。
정조 7년
癸卯九月二十一日巳時。上御誠正閣。輪對官入侍時。兵曹正郞申耆。刑曹正郞柳增萬。工曹佐郞沈喜永。漢城庶尹宋翼洙。都摠經歷李敬大。行都承旨鄭昌順。假注書李儒修。記事官李崑秀尹行任。以次進伏訖。上曰。輪對官以次進前。可也。申耆進伏。上問職姓名。對曰。兵曹正郞臣申耆也。上問職掌。對曰。掌兵曹二軍色也。上問所懷。對曰。無所懷矣。柳增萬進伏。上問職姓名。對曰。刑曹正郞臣柳增萬也。上問職掌。對曰。掌禁一房矣。上問所懷。對曰。無所懷矣。沈喜永進伏。上問職姓名。對曰。工曹佐郞沈喜永也。上問所懷。對曰。無所懷矣。宋翼洙進伏。上問職姓名。對曰。漢城府庶尹臣宋翼洙也。上問職掌。對曰。吏房矣。上問所懷。對曰。無所懷矣。李敬大進伏。上問職姓名。對曰。都摠府經歷臣李敬大矣。上曰。職掌不必問也。仍問所懷。對曰。無所懷矣。上命輪對官先退。上曰。虛司課終難區處。有何好策耶。昌順對曰。雖欲以都事區處。都事是落職之階。反以爲怨。實無疏滯之道矣。上曰。科弊終難革矣。昌順對曰。鄕貢之法。似好矣。上曰。錢貨交通。則安知鄕貢。亦不從貨賂出乎。上曰。差祭一事。極有弊矣。祭者宜致誠敬。而差祭是苦役也。誠敬之心。從何出乎。今若以一年祭員預差而給料。如中原規式則。何如。昌順曰。似好矣。命退。諸臣以次退出。
정조 7년
癸卯九月二十一日午時。上御誠正閣。左副承旨入侍時。左副承旨徐龍輔。假注書朴能源。記事官李崑秀尹行任。以次進伏訖。上曰。左承旨許遞。前望單子入之。待下批牌招察任。出榻敎仍命退。諸臣以次退出。
정조 7년
癸卯九月二十一日酉時。上御誠正閣。坐直承旨入侍時。左副承旨徐龍輔。假注書朴能源。記事官李崑秀尹行任。以次進伏訖。上曰。非時雷雨。無異夏節。晩稻之未結實者。想多傷損。言念民事。玉食靡甘。第九月之雷。與立冬後有異。而仁愛之天。警告若是。予心之惕若。豈以是而少弛乎。龍輔曰。果如聖敎矣。仍命退。諸臣以次退出。
정조 7년
行都承旨鄭昌順坐。行左承旨朴祐源坐直。右承旨安聖彬坐。左副承旨徐龍輔坐。右副承旨趙興鎭坐直。同副承旨尹承烈坐。注書李祖承仕直一員未差。假注書朴能源仕。事變假注書沈銖仕。
정조 7년
徐龍輔啓曰。明日國忌正日相値。視事。頉稟。傳曰。知道。
정조 7년
大殿。奎章閣政院玉堂單子問安。答曰。知道。王大妃殿。政院玉堂口傳問安。答曰。知悉。惠慶宮。政院玉堂口傳問安。答曰。知道。中宮殿。政院玉堂口傳問安。答曰。知道。大殿。朝廷二品以上六曹堂上奉朝賀大司憲單子問安。答曰。知道。
정조 7년
傳于鄭昌順曰。大臣閣臣備局有司堂上京畿監司入侍。
정조 7년
有政。吏批。判書金鍾秀進。參判趙時俊進。參議金憙進。行都承旨鄭昌順進。以申大升爲大司諫。尹師國爲戶曹參判。奇彦觀爲戶曹參議。李在簡爲知春秋。鄭民始爲內醫提調。朴祐源爲司譯提調。沈豐之爲奉常提調。李在協爲掌苑提調。張至顯爲兵曹佐郞。田佐顯爲戶曹佐郞。金宗範爲杆城郡守。李魯春爲書狀。李淞爲莊陵參奉。兼持平李集斗李錫夏減下。以林濟遠爲校理。李度謙爲副校理。曺遠振爲副校理。嚴璹爲判尹。鄭景瑞爲右尹。
정조 7년
兵批。判書李𡊠進。參判柳義養進。參議李致中病。參知趙尙鎭病。同副承旨趙興鎭進。以李崇祜爲副摠管。張玹奎爲五衛將。李萬恢爲同知。副司直鄭一祥。同知李漢豐。副司直兪彦鏶單付。
정조 7년
傳于徐龍輔曰。左副承旨入侍。
정조 7년
傳于徐龍輔曰。予於元良初度日。以飾慶志喜之擧。先行數件蠲恤之政。仍示諸道停免之意。彼大小民人等。尙庶幾知予心之將有待耳。今日。卽予生朝也。藩閫牧伯。率皆奉箋稱賀。而惟予一心憧憧者。吾民之方殿屎。恫若在已。安用賀爲。際玆大臣。以庭候造公。畿伯以巡事反面。分等之狀。雖甚纖悉。惟不若面分前講確之爲。最易領略。竝賜晉對。特許陳達。果然益聞其所未聞者。其遑急顚連之狀。宛在我目中。方秋已然。明春可知。嗟。我畿氓。何以聊生。凡所以紓民力而裕民食者。一一區劃。其一曰。新還餉之分數代捧也。其二曰。北漢平倉江都大興臨津長山城餉之捧留本邑也。其三曰。守摠兩營之諸色軍校等納米代錢也。其四曰。軍保奴婢等身布身貢。尤甚邑。依昨年例停退。而昨年尤甚邑。爲今年之次處。昨年停退條。仍令停退也。其五曰。沿江拯米太之一竝停退也。其六曰。推奴徵債及各衙門宮房。凡係擾民之事。一切嚴防也。其七曰。摠廳保還。以錢代捧也。其八曰。西米所分糴中大米之以小米分給。還作本邑者。除耗收捧也。其九曰。廣州楊根分院柴場居民之戶稅。大米以小米代捧也。其十曰。湍坡豐交等大同田所出大米。以田米代捧也。其十一曰。江都禁御兩營屬邑軍餉。以錢代捧。此末段二條無例之事也。有司之臣。雖有據法爭執之說。而不拘常格。亦許從施。大抵今年年事。均被災損。水田旱田。無甚彼此。而尤甚邑稍實面里。或有勝於之次邑之尤甚處。餉米納米之代捧。身布身貢之停退等事。之次邑之尤甚面里。一依尤甚邑例。施行之意。自廟堂詳細措辭。行會該道。因此而有布及者。噫。有民然後有國。有國然後有還穀餉米焉。今之說者。輒曰捧糴。卽小民嗣歲之糧也。況今畿邑穀簿。纔經大賑。在在枵然。見方留儲。多者不過千包。小僅數三百斛。今焉不捧。前頭何以排巡分還云。此說非無據也。予則以爲不然。來後之接濟。固所當念。目前之椎剝。不忍恝視。新還停退一款。玆不得不排衆議。先期頒令。尤甚邑及之次邑之尤甚面里。三分一。之次邑之次面里。稍實邑尤甚面里。四分一。之次邑稍實面里。稍實邑之次面里。五分一。稍實邑稍實面里。六分一。特許停退。惟玆停免之敎。非曰惠也。祗欲少紓民力。稍裕民食也。咨。我大小民人。體十行敷心之諭。念九重察眉之意。須各安土。奠厥攸業。毋或重賂予宵旰之念事。亦爲措辭行會。仍令各其長吏。曉告坊曲。兩湖東北民情。無異畿甸。非不欲均施。而姑待年分狀本。當有所措處。先以此意一體。分付洪忠全羅原春咸鏡等道監司處。
정조 7년
癸卯九月二十二日午時。上御誠正閣。吏兵房承旨入侍時。吏曹判書金鍾秀。參判趙時俊。參議金憙。佐郞李集斗。兵曹判書李𡊠。參判柳義養。佐郞宋俊載。行都承旨鄭昌順。行左承旨朴祐源。假注書李儒修。記事官李崑秀尹行任。以次進伏訖。上曰。政望讀奏。可也。昌順進讀吏批望。祐源進讀兵批望。上命書傳敎曰。詞訟劇地。委屬可慮。未肅拜判尹許遞。與亞尹未差之代。今日政差出。又命書傳敎曰。在外及未肅拜玉堂許遞。今日政差出。又命書傳敎曰。翰林李祖承。口傳還付注書。軍士房承旨入侍事。出榻敎右副承旨入侍事。出榻敎命退。諸臣以次退出。
정조 7년
癸卯九月二十二日酉時。上御誠正閣。坐直承旨與備局有司堂上入侍時。有司堂上徐有隣趙時俊。二直提學徐有防。右副承旨趙興鎭。記事官李祖承李崑秀尹行任。以次進伏訖。上曰。左承旨入侍。賤臣承命出。與左承旨朴祐源偕入進伏。上曰。諸道停退。皆已停當。而分數尙有異同之論。尤甚及之次邑尤甚面里。同爲分等。實爲便好。且歲末停捧。事歸無實。及今分數停退。未知如何。有隣等曰。聖敎誠至當矣。及今停退。歲末則勿爲停捧甚好。畿內雖曰歉荒。與兩湖。不無淺深之別。恐不可同爲分數矣。上曰。昨年尤甚邑結錢。折半蕩減乎。時俊曰。然矣。上曰。年分狀啓入來前。預爲停當。然後可無不及之弊。實惠亦足下究。吏曹參判。先退。以此筵敎。問議大臣以來。上曰。金虎門仍留。有司堂上入來後下鑰事。分付。賤臣承命出傳。有隣曰。今引畿伯所奏。有湍坡交豐等邑大同田大米。以小米代捧之命。此旣出於軫恤畿民之德意。臣何敢有所煩聒。而考之前例。雖在壬癸乙丙之年。元無推移代捧之例。今若創開。則後輒爲例。實恐大同法意。從此蕩然。四邑大同田大米代捧之令。特爲還寢。何如。上曰。今年本道。何拘常例。特爲代捧。可也。出擧條命書榻敎曰。行吏曹判書金鍾秀。行副司直兪彦鎬。行左承旨朴祐源。禮曹參判沈豐之。備局堂上還差。上曰。問議有司堂上。如已來待。入侍。賤臣承命出。與時俊偕入進伏。上曰。大臣之意。何如。時俊曰。尤甚邑三分一。之次邑四分一。稍實邑五分一。而面里則亦倣此分等。恐合事宜云矣。上曰。禮判之意。何如。有隣曰。臣亦別無他見矣。上曰。初七日綸音。慶尙全羅洪忠黃海咸鏡五道頒布後。印本各十件上送事。自廟堂分付。命備堂先退。命書傳敎曰。所捉山猪。不待發落。已食之云。御營大將李柱國推考。祐源曰。知義禁徐有隣。旣入闕中。不爲肅謝。直爲出去。事體所在。誠極未安。推考警責。何如。上曰。依爲之。必是兼帶勿擬之敎而然。其時下敎勿施。可也。出擧條上曰。再明日文武科唱榜。親臨擧行。出榻敎命退。諸臣以次退出。
정조 7년
行都承旨鄭昌順病。行左承旨朴祐源坐。右承旨李得臣坐。左副承旨未差。右副承旨安聖彬坐直。同副承旨趙興鎭坐直。注書李祖承仕一員未差。假注書朴能源仕直。事變假注書沈銖仕。
정조 7년
趙興鎭啓曰。明日唱榜相値。視事頉稟。傳曰。知道。
정조 7년
朴祐源啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 7년
兵曹口傳政事。副司直單徐龍輔。
정조 7년
以咸鏡監司慶源府使金益彬親年七十。令該曹考例稟處事狀啓。傳于朴祐源曰。慶源府使之代。口傳各別擇差。
정조 7년
吏曹口傳政事。以李輯爲慶源府使。
정조 7년
以咸鏡監司。北道監試試官罷黜。其罪狀令攸司稟事狀啓。傳于趙興鎭曰。此與海西試邑事有異。且遐土儒生之不嫺官方。不是異事。只上試官論勘足矣。況赴試兩守令。俱是災邑善治守令云。上試官依狀請先罷後拿。其餘試官。爲先緘辭。從重推考。
정조 7년
承旨前望單子入之。李得臣李鼎揆落點。
정조 7년
安聖彬啓曰。明日殿座時。承旨不可不備員。而左副承旨李鼎揆。時在慶尙道慶州地。合有變通之道。何以爲之。敢稟。傳曰。許遞。
정조 7년
李得臣。以弘文館言啓曰。本館上番闕直。事甚未安。新除授副校理曺遠振李度謙。竝卽牌招。以爲推移入直之地。何如。傳曰。試所進去玉堂許遞。前望單子入之。待下批與未肅拜玉堂。竝卽牌招入直。
정조 7년
安聖彬。以禮曹言啓曰。今此大殿誕日。諸道封進方物中。咸道觀察使徐有寧。北關出巡。故本營方物。假都事咸興府判官代行封進矣。啓本中以假都事咸興府判官尹昌濂書入之意。敢啓。傳曰。知道。
정조 7년
李得臣。以司僕寺言啓曰。明日親臨文武科唱榜時。本寺正當爲進輿差備。而正林濟遠。移拜校理。其代。令該曹口傳差出。以爲差備之地。何如。傳曰。允。
정조 7년
趙興鎭。以吏曹言啓曰。卽接掌樂院牒報。則明日殿座時。協律郞不可不備。而正李頤祥。以監試覆試試官。方在試所。今姑改差其代。口傳備擬以入之意。敢啓。傳曰。知道。
정조 7년
吏曹口傳政事。以李魯春爲司僕正。李昌漢爲掌樂正。
정조 7년
李得臣。以監試覆試二所應辦所意啓曰。今日場中所謂申潝金麟聖爲名人。呼名之際。擧措殊常。故爲禁亂官所捉。各別究問。則乃是豐川居高瞻。祥原居李弘濟代入云。莫重國試。換名冒入。事極驚駭。高瞻李弘濟兩人。爲先着枷。押送于秋曹。以爲與申潝金麟聖兩人。更加査實。照律重繩之意。敢啓。傳曰。隨從尙可嚴禁。至於代入所犯。尤屬罔赦。竝令攸司。嚴問取服以聞。初場被捉尙無啓目。該曹堂上事。極爲駭然。竝爲先從重推考。
정조 7년
李得臣。以監試覆試二所應辦所意啓曰。今日場中所謂定州居金禹賮爲名人。呼名之際。擧措殊常。故各別究問。則乃是南原居高瀛。以初未參榜之人。受價於禹賮。而代入云。莫重國試。換名冒入。事極驚駭。高瀛爲先着枷。押送于秋曹。以爲與金禹賮。更加査實。照律重繩之意。敢啓。傳曰。知道。
정조 7년
判府事洪樂性箚曰。伏以。臣於昨日筵中。以今番使行方物事。略陳微見矣。畢竟以停止爲定。此固出於據理守經之論。而第伏念盛京咨文中所報。實是前所未有之擧。不可以尋常叩謝言。在我之道。不當膠守格外之旨。仍廢應行之例也明矣。今若只齎一道表文。空手入去。則其在奉行約條之義。雖似得當。揆以報答殊異之禮。恐涉埋沒。且使命交際之事。或不無意外之慮。不可不再三商量。務歸完備。昨筵聖敎中。別具咨文齎去方物一款。實仰出尋常萬萬。如是然後體面周至。事理穩當。區區淺見。斷然無疑。此非敢以躬自銜命。惑於三思而然也。玆將未畢之懷。敢陳短箚。伏願聖明。俯諒而截處焉。取進止。答曰。省箚具悉卿懇。箚辭。議于領相。自廟堂草記稟處。仍傳曰。此批答遣史官。傳諭于洪判府事。
정조 7년
癸卯九月二十三日辰時。上御誠正閣。右副承旨入侍時。右副承旨趙興鎭。記事官李祖承李崑秀尹行任。以次進伏訖。上曰。左承旨入侍。賤臣承命出。與行左承旨朴祐源偕入進伏。上曰。在院閣臣。竝入侍。賤臣承命出。與直提學徐有防。檢校直閣徐鼎修。原任直閣徐龍輔鄭東俊偕入進伏。命考抄啓文臣進試試券訖。上曰。昨日傳敎中。尤甚邑停退一款。落漏。何也。原傳敎入之。賤臣承命持入。命祐源添書訖。上曰。末段二字。亦爲添書頒布。賤臣承命出傳。上曰。今日卽監試終場乎。興鎭曰。然矣。上曰。同副承旨今日。何不仕進乎。祐源曰。有實病云矣。命退。諸臣以次退出。
정조 7년
癸卯九月二十三日酉時。上御誠正閣。坐直承旨入侍時。同副承旨趙興鎭。假注書朴能源。記事官李崑秀尹行任。以次進伏訖。上曰。今番武科都數幾何知入。賤臣承命出。以都數一百十八人回奏。上曰。各道出幾人知入。賤臣承命出。書入。上命書傳敎曰。吏判聞是元備堂云。昨日傳敎勿施。仍命退。諸臣以次退出。
정조 7년
行都承旨金履素未肅拜。行左承旨朴祐源坐直。右承旨李得臣坐直。左副承旨申大升未肅拜。右副承旨安聖彬坐。同副承旨趙興鎭坐。注書李祖承仕一員未差。假注書朴能源仕直。事變假注書沈銖仕。
정조 7년
李得臣啓曰。明日常參經筵。取稟。傳曰。停。
정조 7년
傳于趙興鎭曰。雨意不止。今日唱榜。以權停禮爲之。
정조 7년
傳于趙興鎭曰。承旨閣臣入侍。
정조 7년
安聖彬啓曰。今九月二十五日祿都目政事爲之之意。敢啓。傳曰。知道。
정조 7년
以原春監司罪人申鳳朝到配啓本。傳于李得臣曰。係是災邑。自本道移定稍實事。分付。
정조 7년
玉堂前望單子入之。校理金履正。修撰李太亨落點。
정조 7년
備忘記。近來使行正使。以宗親儀賓大臣赴燕。則必有遣御醫之命。殆作不易之典。大抵古例不然。宗親而非大君王子。大臣而非勳戚耆耉。則未嘗有遣御醫之事。且於遣御醫之時。首醫必稟何醫官入去。如無自主家帶率之命及自差備指名之敎。則不得循例入去。近無是事。只憑遣醫之命元無。取稟之擧。此雖微事。首醫輩所爲。極其駭痛。今不必一一追勘。此後雖有遣御醫之命。首醫來稟何醫官入去。來稟時三廳醫官座目書入。
정조 7년
傳于李得臣曰。右副承旨入侍。
정조 7년
朴祐源啓曰。假注書朴能源。身病猝重。勢難察任。今姑改差。何以。傳曰。允。
정조 7년
朴能源改差代。以金孝建爲假注書。
정조 7년
有政。吏批。判書金鍾秀在外。參判趙時俊。參議金憙。右承旨李得臣進。金履素申大升爲承旨。李東郁爲修撰。李命植爲判尹。林錫喆爲戶曹參議。鄭昌聖爲內醫院提調。徐簡修爲泰仁縣監。知春秋單鄭民始。同春秋單李在協。
정조 7년
兵批。判書李𡊠。參判柳義養病。參議李致中入直進。參知趙尙鎭病。同副承旨趙興鎭進。護軍金海柱。副司直李在簡。尹承烈李鼎揆奇彦觀金方行林濟遠姜忱柳孟養金載人。竝單付。
정조 7년
傳于朴祐源曰。議讞與詞訟之地。俱以長官。勢難竝管。判尹李命植許遞。前望單子入之。
정조 7년
李得臣。以弘文館言啓曰。新除授校理金履正。時在京畿高陽地。經筵入番事緊。請斯速乘馹上來事。下諭。傳曰。依啓。
정조 7년
朴祐源。以弘文館言啓曰。本館上番闕直。事甚未安。修撰鄭在信。副修撰林道浩。竝卽牌招。以爲姑陞入直之地。何如。傳曰。允。
정조 7년
朴祐源。以都摠府言啓曰。今日入直內三廳武兼禁軍及軍兵等。當爲中日習射。而雨勢如此。不得爲之之意。敢啓。傳曰。知道。
정조 7년
李得臣。以吏曹言啓曰。今此宗廟冬享大祭薦俎官。例以戶曹參議塡差。而戶曹參議奇彦觀。在外未肅拜。令政院稟旨變通。何如。傳曰。允。今日政差出。待下批牌招受誓戒。可也。
정조 7년
朴祐源。以兵曹言啓曰。今此謝恩使一行赴燕時。應把驛馬。事當分定各道。而發行日字。今已迫近。勢難及期上來。在前如此之時。以冬至使所把驛馬中。有推移之例。今亦依此例。已抄上驛馬中三十二匹。先爲除出入把。其代則洪忠道七匹。全羅道八匹。慶尙道十三匹。各別抄擇。來十月十五日京中逢點。原春道四匹。同月二十日直送安州。充數入送之意。各道監司處行移。何如。傳曰。允。
정조 7년
朴祐源。以兵曹言啓曰。內禁衛將權拭。素患痰癖之症。挾感添劇。旬月之內。無望供職。呈狀乞遞。實病旣如是。則宿衛領軍之任。不可强令察任。今姑改差。何如。傳曰。允。
정조 7년
朴祐源。以兵曹言啓曰。今番庭試初試時。借射擧子黃海道瑞興居李世玉。原春道原州居辛福三。平安道安州居林仁坤及殿試時借射擧子黃海道鳳山居吳宗西。瑞興居元應常。平安道永柔居金海淡等。依法典身充水軍事。自刑曹草記。允下矣。借射罪人李世玉。慶尙道機長縣水軍充定。辛福三平安道宣川府水軍充定。林仁坤慶尙道固城縣水軍充定。吳宗西昆陽郡水軍充定。元應常長鬐縣水軍充定。金海淡盈德縣水軍充定。而竝定驛子。押送各其配所之意。敢啓。傳曰。允。充軍到付啓本。每不着實爲之。此後無或如前。一依到配狀例啓聞。爲奴之類。準此施行。俾無遺漏之弊事。令刑曹知委諸道。
정조 7년
朴祐源。以備邊司言啓曰。頃因行副司直嚴璹上疏。諸道山沿穀物。裒多益寡之道。作錢換貿及京司及本道所用穀物發賣與作錢。勿定沿邑。多劃山郡之便否。一從道內物情。令道臣出意見。論理狀聞事。覆奏。分付於三南兩西關東監司處矣。諸道狀聞。今始齊到。而洪忠監司金文淳狀本則以爲。沿峽還穀。在前則誠有多寡不均之患。而峽邑穀物稍優之處。近亦致漸耗之歎。沿邑則不但營耗之發賣不些。近年被災最甚。元數旣縮。未捧課然。常賑穀軍作米。亦有區劃上納之例。故沿邑穀簿。比山郡尤爲不足。目下農形民情。俱極渴悶。嗣歲種糧。無路變通。見今還穀之猶可以推移處。不過左峽若而邑。姑待秋成畢糴。量宜移轉。恐合事宜。換貿一款。山沿穀價。高下懸殊。換貿之際。必將減縮。此則有難輕議。京司及本道所用穀物之作錢者。多劃山郡。亦爲均糴之道。而各衙門穀。或有不在於山邑。如此之邑。毋論京外所管。以他衙門穀。相換區處。然後可無掣礙爲辭。全羅監司趙時偉狀本則以爲。本道十年以來。大異於前。向或以停蓄爲病者。反以穀少爲悶。究其故則多入停捧。或歸賑資。或次次移轉。今無偏多之邑。明春賙賑之憂。方在於沿邊諸邑。從便移粟。勢所不已。今雖有差多之處。後當爲相等之邑。目下本道穀簿。姑無偏多偏少之弊。作錢換貿。初非可論。道內發賣。則毋論山沿。較量均排。列邑移轉。則商度傍近。漸次益寡。實合事宜爲辭。慶尙監司李秉模狀本。則以移轉之政。每阻於道路隔遠。作錢之議。慮或有中間奸弄。最是營閫需用之多劃山郡。持之以悠久。則庶可爲日計不足。而歲計有餘。至若捧留於附近隣邑之倉。似不無補於春後轉輸之方。而第念隣倉之大小不一。道里之遠近各殊。此已難便難處之端。民情之緩急。亦或不同。稍豐之歲。則猶恐付還。荐歉之年。則猶或漏糴。試以今年言之。民人加分之訴。守宰閉糴之報。不但在於沿邑。向所謂山郡穀多之處。亦莫不盡然。而自願移轉者。獨咸陽居昌安義等數邑。而恐不可以一例論。營閫需用。多劃山郡。每年移轉。一以裒益爲主。俾有漸次之道爲辭。原春監司蔡弘履狀本。則以爲。道內穀簿。都不過三十餘萬石。民摠亦不過八萬餘戶。糶糴一款。別無大段弊瘼。至於移轉。或有逞道絶遠。不無貽弊。嶺東各邑。旣有船路。酌量多少。從便轉移。至於穀物買賣。以錢換貿。猾吏舞弄。元數耗縮。勢所必至。固難輕議。各邑詳定米租豆太。出賦於民間者。合爲一萬五千餘石。其中上納條。與各邑官需條計除。則餘數可至五千餘石。而折價用下於各樣公費。今若就其穀少邑。以詳定所捧之穀。移付於元還。則可爲益寡之道。穀多邑量其相換之數。作錢移送於穀少邑。詳定使之以錢公下。則亦可爲裒多之道。本道每年應例作錢者。卽營各庫排朔常賑耗及別會月課穀及備局句管穀。每年應例作錢。不下爲一萬餘石。當自臣營。考見穀簿。全劃於穀多邑似宜。三件所陳。依此變通。則庶可推移均排於當年之內爲辭。平安監司李性源狀本。則以爲。通一道參互民穀之數。則姑未見其山沿偏多偏少之弊。矯捄一款。別無可論。只就發賣條都數。多定於峽郡。少俵於沿邑。常使所減在峽。所增在沿。則積以歲年。可期均一。其外移轉之或因邑報民訴。不可不許施處。則計其遠邇。參以多少。務使便民。而不至於擾民。然後方可爲一分矯捄之道爲辭。竝請令廟堂稟處。黃海監司沈念祖狀本。以爲本道穀摠。元來不敷見今各邑所在還穀。無論會付。內外應分之數。折米計之。則合爲十九萬八千餘石。而人戶都數。爲十三萬五千九百餘戶。各邑之每戶所受。不過爲一石七八斗。則均之爲不足。別無山沿之懸殊。移轉作錢。姑無可論。至若京司所管本道支放年例作錢條。自今爲始。每當區劃之時。量其多寡。分數均排。俾免日後列邑偏多偏少之弊爲辭矣。今以諸道道臣狀聞觀之。山沿穀簿。比前減縮。擧有不敷之患。蓋少偏多之弊。作錢換貿。皆以爲不可。今無可論。至於湖西。則左峽之穀。移於沿邑。本道所用穀物作錢。多劃山郡。而各衙門穀。如有不在山郡處。則以京外所管他衙門穀。相換區處。湖南則道內發賣。則毋論山沿。參量均排。移轉則商度傍近。漸次益寡。嶺南則營閫需用。多劃山郡。漸次移轉。一以裒益爲主。關西則京外衙門發賣條。多定於峽郡。少俵於沿邑。積以歲年。期於均一。移轉之因邑報民訴。不可不許施處。計其遠近。參以多少。務使便民。不至擾民。其所論列。大體詢同。俱得矯捄之要。竝依狀請施行。俾有漸次實效。關東則穀簿民摠。幾乎相當。糶糴一款。別無弊瘼云。則詳定穀相換。嶺東穀船運。事涉張大。竝姑置之。營各穀排朔及每年公用應例作錢者。區劃於穀多邑云者。最爲得宜。依此許施。海西則本道各邑所在還穀。均之爲不足。別無山沿之懸殊。移轉等節。固無可論。至若京司所管本道支放年例作錢條。量其多寡。分數均排云者。亦有合於裒益之道。使之依此施行。而只啓擧行緣由。不請稟處者。揆以事體。殊涉未安。黃海監司沈念祖推考警責。毋論京外衙門及營邑穀物。或移轉或發賣之時。務從裒益之道者。法意非不申嚴。而飭久則弛。終歸無實。從今以後。無蹈舊習。一遵知委。隨其多寡而增減之意。諸道道臣處。一體嚴飭。何如。傳曰。允。
정조 7년
朴祐源。以備邊司言啓曰。因謝恩正使箚請方物齎去事批旨。有自廟堂稟處之命矣。今番使行方物之不爲入送。式遵庚子辛丑陳謝方物。一竝停免之禮咨。日昨筵中。已有所陳達。而今此正使箚請。亦出深思之慮。可爲完備之道。而更考庚子禮部咨文。則嗣後歲時慶卽正貢外。其餘陳謝表章。所有隨表貢物。槪行停止。無庸備進。辛丑回咨。則至曰嗣後。務宜恪遵前旨。無庸備進。若再進。必令齎回。其善體以實不以文之至意。前後表咨。如是重複之後。猶復入送。事面終涉。如何。依前定奪擧行。允合事宜之意。敢啓。傳曰。知道。取見咨文謄錄。有覺悟者。今番謝恩無方物。抑有可據。而來頭我國陳請之使。亦可無方物乎。如欲一從皇旨。則年前皇旨陳謝方物。槪行停止云云。莫重陳請之使。空手入去。果無如何之嫌乎。此一款正合爛商決定。然後徐議今番謝使方物有無。可也。有司堂上一員。以此意問議時原任大臣。各具意見。論列草記。仍以草記登對以奏。可也。
정조 7년
朴祐源。以義禁府言啓曰。頃因栗浦前權管金德行。長木浦前別將李弘秀等照律。兩鎭餉穀反作。首犯人詳査啓聞之意。行會本道矣。卽接統制使李漢昌査啓。則以爲。栗浦反作。始自丁丑。而其時權管金有義。長木浦反作。始自甲午。而其時別將申漢模云。而金有義申漢模等。俱己身故云。勿論。如何。傳曰。允。
정조 7년
朴祐源。以義禁府言啓曰。保放罪人李亮載査啓。今已啓下。依例還囚之意。敢啓。傳曰。知道。
정조 7년
朴祐源。以義禁府言啓曰。因咸鏡監司徐有寧狀啓。北道監試初試上試官都事趙武範。先罷後拿事。判下矣。趙武範自咸鏡道未及上來云。依例發遣府羅將。拿來。何如。傳曰。待待命拿囚。
정조 7년
刑曹啓目。罪人金洛星等原情云云。科場事體。何等嚴重。借名冒入之罪。箇箇遲晩。竝只考律嚴處。何如。判付啓。初試攔入。尙云變怪。會圍代入。尤係罔赦。名以士子。換佩他人號牌。替呈他人試券。甘自歸於改父易祖之科。其爲傷風化蔑倫紀。孰甚於是。冒犯邦憲。猶屬第二件事。此等之類。不可以士子齒之。刑推究問。載在大典。金洛星等十八人。雖已遲晩。不容但以嚴刑。更良取招以聞。在逃未就囚諸人。待就囚後。一體嚴刑究問爲旀。所謂四館所書吏稱名人。其矣作俑之罪。無非殺無赦。一猶難逭。況其符同售奸之狀。不一而足。竝與未輸款節次。各別嚴刑。箇箇考察捧直招。然後修啓目以聞爲旀。前後館吏之以科場事。被罪何限。而猶不知戢。無難犯科。今又尋常處勘後。當循襲不已。殊乖生道殺人之意。學禮講時同伴之吏。必無不知之理。一竝捉來。嚴杖究覈。期於吐實。本館頭目下吏。亦爲捉來。待結未刑推定配爲良如敎。
정조 7년
判敦寧金鍾正疏曰。伏以。維今之月。天休荐臻。元子宮誕辰。初屆千秋節。景命維新。重輪增輝。百祿謄頌。神人胥悅。朝野均歡。仍伏念。臣以滓穢僇廢之蹤。荷覆載生成之澤。振拔於重坎之中。收錄於積棄之餘。恩蘇旣骨。化浹再造。隆天厚地。欲報罔極。雖其大質已虧。無以復齒於恒人。而寸心未泯。微忱自激。邦家有慶。效嵩呼於庭班。園陵展幸。瞻羽旄於路左。事已旋歸。跧伏衡茅。際玆休運重熙。群情咸聳。公義私分。不容退處。祗詣起居之列。粗伸忭祝之悃。自顧賤蹤。榮幸極矣。而若其情地之危臲。不敢久淹於城闉。亦豈前後之有異哉。玆不得不忙投短章。擅返鄕棲。臣罪至此。益無所逃。抑臣之猥玷本職。九朔于玆矣。雖曰閑司。別無攸爲。問其官聯。固自不輕。其不可處委於草莾。久辱於泥塗也明矣。間嘗縣道申狀。未蒙恩遞。入城控單。又煩特敎。惶感隕越。有不敢更事瀆擾。而一味癏曠。無路缷解。雖在無故之人。猶深悚蹙。況臣之重負積汙。萬萬無復廁周行之望哉。一日虛縻。如添一罪。任情徑歸。每觸憲章。行止俱礙。食息靡措。區區微蹤。縱不足恤。在朝家懋實政之道。亦豈容抛棄而不悶也哉。伏乞聖明。俯賜照察。將臣職名。亟加鐫削。仍治臣罪。以昭法紀。不勝大願。答曰。省疏具悉。卿其勿辭行公。
정조 7년
工曹判書鄭民始疏曰。伏以。臣日前忝叨藥院提擧之任。保護之地。義當趨走自效之不暇。何敢爲辭免之計。而第臣老母。素患宿症。當此換節之交。挾感添劇。臣方左右扶將。實無離捨之勢。見方鎭日監煎之時。臣之情理。旣如此。副提擧又有故。以致都相之替行。私心之惶憫。已不可言。事面之苟簡。尤當如何。玆不得不短章仰籲。伏乞聖慈。亟遞臣內局之任。以便救護。仍治臣瀆擾之罪。以警具僚。千萬幸甚。答曰。省疏具悉。兼帶藥院。今姑許遞。
정조 7년
癸卯九月二十四日卯時。上御誠正閣。下直閣臣入侍時。開城留守徐有防。成川府使鄭東俊。安岳郡守金載瓚。原任待敎李崑秀。行左承旨朴祐源。同副承旨趙興鎭。記事官李祖承。兼春秋金健修金鳳顯。以次進伏訖。上曰。雨勢如此。行者之事。殊可念也。卿等當於何日治發耶。有防載瓚等曰。臣等當於明日發行耳。東俊曰。臣則方聞憂患之報。不可遲待雨晴。今日卽發矣。上曰。待敎覲行。亦將明日發去耶。崑秀曰。然矣。上曰。唱榜擧子。皆已來會乎。興鎭曰。然矣。祐源曰。以方物事。大臣方欲請對矣。上曰。旣已草記之後。又何請對乎。祐源曰。考見文跡。則方物有不可循例持去。故有此請對云矣。上曰。不必入對。以草記稟處之意言送。可也。有防曰。麗陵參奉。以王氏差出。而卽本營自群之窠也。其着帽帶受料祿。入直供仕等節。無異京外官員。況北各邑麗王陵之春秋奉審諸處守護之檢飭勤慢。職務旣多。事例稍重。比麻田崇義殿監令。果有間焉。則監與令差下。陞品時。輒關由吏曹。至於啓下。而此獨不然者。非但本府有擅便之嫌。揆以官方。無依據之端。故參奉輩。亦不敢以官員自處。奉公檢下之際。不無多少掣肘之歎。臣意則自今爲始。轉報吏曹。單付啓下後。每兩等臣營褒貶時。一體書等第磨勘。何如。上曰。依爲之。出擧條有防曰。本府學宮之供億。校卒之支放。專靠於稅田所收餉還耗條。而昨年因田稅之蠲除。還穀之停退。諸般應下。多致減縮。故曾已請得昨年加分耗補給矣。今年則毋論稅還。昨秋停蠲之數。旣不得捧。而今年稅還。又復停蠲。供億支放之不足。比諸昨年。尤爲倍蓰。依昨年例。今年加分耗條。推移充補。何如。上曰。依爲之。出擧條命退。諸臣以次退出。
정조 7년
癸卯九月二十四日申時。上御誠正閣。右承旨入侍時。右承旨李得臣。假注書朴能源。記注官金鳳顯。記事官尹行任。以次進伏訖。上命書傳敎曰。政官牌招開政。上曰。右副承旨入侍。賤臣承命出。與右副承旨安聖彬偕入進伏。上命聖彬書傳敎曰。旣無情勢。連日懸病。不但院中無知申已久矣。監煎事體。何等莫重。而致有都相替行之擧。都承旨鄭昌順遞差。又命書傳敎曰。慶源府使泰仁縣監。皆令明日辭朝。又命書榻敎曰。試所進去漢城判尹許遞。今日政差出。上命得臣先退。又命書榻敎曰。有司堂上入侍。賤臣承命出。與備局有司堂上徐有隣偕入進伏。上曰。今番使行時。方物一款。諸議多以爲一遵皇旨。不宜入送。而第此使行。乃是無前例之事。則其在特異之道。不可空手入去。方物雖委諸彼中輸送。似好矣。未知卿意何如。有隣曰。果如聖敎矣。仍命退。諸臣以次退出。
정조 7년
癸卯九月二十四日酉時。上御誠正閣。坐直承旨入侍時。行左承旨朴祐源。假注書朴能源。記注官金鳳顯。記事官尹行任。以次進伏訖。上曰。政事望筒。持入。賤臣承命捧入。上曰。備局有司堂上趙時俊。明早馳往諸大臣處。方物送不送一款。問議以來。可也。仍命退。諸臣以次退出。
정조 7년
行都承旨沈豐之未肅拜。行左承旨鄭志儉未肅拜。行右承旨朴祐源坐。左副承旨李得臣坐。右副承旨未差。同副承旨趙興鎭坐直。注書李祖承仕一員未差。假注書金孝建仕直。事變假注書沈銖仕。
정조 7년
朴祐源啓曰。左副承旨申大升。今日不爲仕進。卽爲牌招。何如。傳曰。允。
정조 7년
朴祐源啓曰。合辭方張之時。諫院無詣臺之員。事甚未安。疏批未下外。呈告人員。竝卽牌招。何如。傳曰。允。
정조 7년
傳于朴祐源曰。杆城郡守亦令今日辭朝。
정조 7년
傳于朴祐源曰。左承旨與閣臣入侍。
정조 7년
漢城判尹前望單子入之。金履素落點。
정조 7년
傳于朴祐源曰。留待守令入侍。
정조 7년
有政。吏批。判書金鍾秀受由在外。參判趙時俊。備局收議進。參議金憙進。左副承旨李得臣進。啓曰。判書金鍾秀受由在外。參判趙時俊。備局收議進。小臣獨政未安。何以爲之。敢稟。傳曰。只出緊任。以鄭一祥爲大司憲。趙尙鎭爲大司諫。姜彝正爲副校理。趙雲履爲監察。
정조 7년
兵批。判書李𡊠進。參判柳義養病。參議李致中入直進。參知趙尙鎭病。行右承旨朴祐源進。以李在協爲知事。徐赫修爲同知。李夏保爲宣傳官。許侙爲內禁將。同知朴興世單付。僉知鄭趾彬白尙瑩尹光宇。行司直李命植單付。副司果元永胄李永秀李懋李潤集單付。
정조 7년
朴祐源啓曰。司諫兪彦脩。獻納申致權。正言李思祚牌不進。罷職傳旨。今方捧入。而合辭闕啓。事甚未安。新除授大司諫趙尙鎭。卽爲牌招。何如。傳曰。允。
정조 7년
備忘記。慶源府使李輯下直。長弓一張。長箭一部。片箭一部。筒兒一箇賜給。
정조 7년
以京畿監司宋宅麟山訟啓本。傳于朴祐源曰。宋金之間。山地之無論孰主孰客。掘仍之無論誰可誰否。强弱則宋似强而金似弱。用意則宋無可罪之跡。金有絶悖之跡。掘移一款。雖以庶人無步數。不必遽斷。而山主之葬地。謂之偸埋。山主之置標。謂之越境。可謂當句內不成說。稱以改莎。漸欲都吞。亦可謂欲巧反拙。平夷人塚。自有當律。不可以已勘而置之。況且如渠蟻蝨之徒。特敎行査之下。不以實告。有若豪悍兩班侮弄邦憲者然。情狀極其駭痛。金用九刑推一次定配事。回諭。
정조 7년
以大司諫趙尙鎭牌不進罷職傳旨。傳于趙興鎭曰。只推。
정조 7년
傳于趙興鎭曰。右副承旨許遞。前望單子入之。
정조 7년
承旨前望單子入之。李東馨落點。
정조 7년
傳于趙興鎭曰。新除授承旨牌招察任。
정조 7년
承旨前望單子入之。沈豐之鄭志儉落點。
정조 7년
傳于趙興鎭曰。新除授承旨。今已夜深。待明朝牌招察任。
정조 7년
趙興鎭。以弘文館言啓曰。新除授副修撰李東郁。卽爲牌招察任。何如。傳曰。允。
정조 7년
趙興鎭。以弘文館言啓曰。新除授副校理姜彝正。時在洪忠道公山地。經筵入番事緊。請斯速乘馹上來事。下諭。傳曰。依啓。
정조 7년
趙興鎭。以禮曹言啓曰。因京畿監司道內各陵園墓所秋奉審執頉來頭修改諸處別單書入事。命下矣。紅箭門內諸處修改。係是告由擧行。而安香廳以下諸處修改及祭器諸種。自本曹文移戶曹。自戶曹定計士。籌摘執頉。無時擧行。故只紅箭門內。來頭祭享時告由後。修改諸處。爲先書入之意。敢啓。傳曰。知道。
정조 7년
趙興鎭。以禮曹言啓曰。今此謝恩使拜表吉日。以來月初旬前擇入事。命下矣。卽令日官推擇。則來十月初旬前。只初三日爲吉。自初四日至十四日。俱有拘忌。而十五日爲吉云。初三日則太近。不得已以十五日擇入之意。敢啓。傳曰。知道。
정조 7년
趙興鎭。以備邊司言啓曰。草記批旨。有問議時原任大臣。各具意見。論列草記之命矣。有司堂上。謹以批旨內辭意。問議于原任大臣。則領中樞府事臣金尙喆。以爲。臣之迷見。已悉於筵席奏對。更何敢支離煩論。而伏見備局草記批旨。以來頭陳請時方物一款。有爛商決定之敎。莫重陳請之行。何可無方物。此在國體。更無可疑。況向來回咨中。有曰陳謝方物若再進。必令齎回云。以此觀之。則我國之更必有方物。彼國固已慮之者。今番方物。若果有齎回之事。則此後我國所以處之者。始當爲節拍。惟在博詢而處之云。行判中樞府事臣徐命善。以爲。皇旨中陳謝方物。槪行停止云者。乃指陳賀謝恩而言也。至於奏請。係是我國事。初不在擧論中。臣以爲奏請方物。則依例入送宜矣云。行判中樞府事臣鄭弘淳。以爲。陳謝方物。固有停止之咨。而至於奏請等事。本不在擧論中。來頭擧行。或有掣礙。似不必爲慮云。行判中樞府事臣李徽之。以爲。使而執贄禮也。而況且小邦。有請於上國。不備禮而往。尤所不可。皇旨雖有陳謝方物槪行停止云云。此則曲爲慰悅之意。而在我之禮。固當自修。莫重陳請。事體自別。則只欲遵奉皇旨。不思宜備儀物。恐非重其事而守舊禮之道。臣之愚見。前頭陳請使之方物。似不當廢也。今番使行方物事。臣於日前筵中。略陳迷見。不必更煩云。行判中樞府事臣洪樂性。以爲。今番使行方物齎去事。臣已箚陳愚見。無容更達。而備局草記批旨中。來頭我國陳請之使。亦可無方物乎之聖敎。誠萬萬至當矣。尋常順付之行。雖無方物。猶有可據。而莫重陳請之使。則其在尊事體表誠懇之道。決不可空手入去也。明矣。故臣於昨日。與諸大臣酬酢時。果以此一款。有所云云。區區賤見。實無前後之異同云。領敦寧府事臣金熤。以爲。使行之有方物。是執壤之義也。旣有使行。則不可無方物。而彼國之必欲令停封者。蓋出於特恩市惠之意也。以我國之不敢遽停。至有後當齎還之語。若於今番使行。又爲齎去。使彼國示特恩之意。格而不行。則未知彼國之意。將以爲何如也。至於來頭陳請之使。與諸般謝恩之使。使名有異。事實不同。謝恩使因彼恩而致謝。年復年恒有之事。陳請使自我國而有請。曠幾歲一有之事也。恒有之事。則惟彼令之是遵。不敢齎去。一有之事。則惟儀禮之是準。乃爲封進者。益見我國重其事之義。似無前後逕庭之嫌矣。且念今行。必爲齎去。或致有齎還之擧。則如是之後。雖來頭陳請之行。方物則恐不得更爲擧論。此一款有不可不念。伏惟上裁云。臣鄭存謙。以爲。彼咨所謂陳謝。卽指陳賀謝恩也。陳謝方物之停免。旣載於槐院庚辛兩年謄錄。而此外奏請。則乃是我國事。當初禮咨。初不擧論。來頭奏請方物之齎去。只當按例而行。初不關於今番使行方物之有無矣。謝行方物。勿爲齎去之意。昨日草記。略陳迷見。而諸大臣之言。或有甲乙之論。上裁。何如。傳曰。前此皇旨中。陳謝二字。謝則屬於謝恩。而陳不屬於陳請云爾者。此說不可謂無所據。然在我國所請之事。方物齎送。在彼國格外之恩。空手入去。予意終涉以爲如何。且陳謝之陳字。彼意安知非竝及陳賀陳請耶。陳字注釋。卿等詳考可據文跡。而有此獻議乎。更與徐鄭兩判府事及金領敦寧爛議。待明朝指一草記。有司堂上退去。明日與諸有司堂上來待。
정조 7년
朴祐源。以禁衛營言啓曰。依下敎。本營捉猪領來將校林亨德處。內下平弓一張。山行軍等處。本營木二疋賞賜之意。敢啓。傳曰。知道。
정조 7년
趙興鎭。以義禁府言啓曰。時囚罪人金東臣曺允詳等原情公事。判付內。考律勘放事。命下矣。頃因判付。各鎭餉穀反作首犯人。禁錮徒配。其餘各人等。本律以公罪。收贖放送。而今此金東臣曺允祥等之餉穀反作。雖非首犯。旣有放律勘放之命。自下不敢以公罪勘放。依本律以私罪照入之意。敢啓。傳曰。依同罪他囚例勘放。
정조 7년
義禁府照目。盈德前縣令趙亨逵矣。身爲罪囚。給錢府屬。欲擬律低仰之計者。揆以紀綱。萬萬寒心。以此照律罪。杖一百良中。加一等杖六十收贖。告身盡行追奪。徒一年定配。私罪。奉敎。判付啓。依允爲旀。功議各減一等爲良如敎。
정조 7년
義禁府照目。加背梁前萬戶金東臣矣。統制使李漢昌査啓內。己亥反作各穀一千二百九十六石零。庚子反作各穀八百十六石零。辛丑反作各穀八百十四石零。監色逋欠各穀二百石零。罪從重論。告身盡行追奪。徒三年定配。又五年禁錮。私罪。奉敎。判付啓。依允。
정조 7년
義禁府照目。開雲浦前萬戶曺允祥矣。慶尙前左水使李喆運査啓內。辛丑反作各穀二百九十四石零。壬寅反作各穀三百四十四石零罪。告身盡行追奪。徒三年定配。又五年禁錮。私罪。奉敎。判付啓。依允。
정조 7년
義禁府啓目。黃海道監試初試試官都事宋銓原情云云。傳旨內辭緣。泛稱遲晩。所當請刑是白乎矣。曾經侍從。勿爲請刑。旣有先朝受敎。議處。何如。判付啓。依允。
정조 7년
義禁府啓目。出身徐範修原情云云。問目內辭緣。泛稱遲晩。刑推得情。何如。判付啓。依允。
정조 7년
義禁府啓目。五衛將李邦城原情云云。傳旨內辭緣。泛稱遲晩。所當請刑是白乎矣。曾經宣傳官。勿爲請刑。旣有先朝受敎。議處。何如。判付啓。依允。
정조 7년
義禁府啓目。粘時囚罪人李亮載査啓回啓云云。以此照律。何如。判付啓。依允。
정조 7년
義禁府啓目。出身崔道彬原情云云。問目內辭緣。泛稱遲晩。刑推得情。何如。判付啓。依允。
정조 7년
義禁府啓目。泰川縣監韓㵛原情云云。問目內辭緣。泛稱遲晩。刑推得情。何如。判付啓。此與尋常溺職大異。不可帶職放送。況旀先朝甲午受敎。何等嚴截。則邑婢法外應貢。曾莫致察。至於殺獄決折。猶屬餘事。以此罪從重勘律爲良如敎。
정조 7년
義禁府啓目。陰城前縣監李崇運原情云云。問目內辭緣。泛稱遲晩。刑推得情。何如。判付啓。罷黜放送爲良如敎。
정조 7년
義禁府啓目。一所學禮講四館學諭金德老原情云云。傳旨內辭緣。泛稱遲晩。刑推得情。何如。判付啓。除刑推議處爲良如敎。
정조 7년
掌令安鼎大啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請黑山島定配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。夬正典刑。請行副司直申尙權。亟施屛裔之典。答府曰。不允。第四件事第五件事第十件事。亟停勿煩。
정조 7년
領府事金尙喆箚曰。伏以。流虹之聖節叶慶。前聖之瑞彩增輝。歡欣蹈舞。擧國同情。況以臣少須臾之願。曷勝華封三祝之忱。仍念臣卽一朝暮就木之人。故山首丘之心。何日不憧憧。前後乞身之懇。歲已三易。章幾十上。而禽誠未格。迄未蒙處分。臣誠煩冤懊鬱。寧欲卽地行走而不能得也。噫。如臣無狀。事我聖明。八年于玆。古人所云。雖盡此身損此命。未能上報至恩大德之萬一者。若臣之謂。臣何敢一飯忘吾君。忍懷此便訣之心哉。第臣年踰七耋。大防莫嚴。病在五官。殘骸難支。閉戶窮巷。謝絶人事。不惟臣已忘世。庶幾世亦忘臣。床席爲命。惟符到是竢。而猶且不進不退。常禮多闕。無廉無恥。祿位徒保。古今天下。寧有是哉。況臣寒門單族。幸逢千一之嘉會。偏被陶鎔之聖化。父子叔姪。竝廁華要。恩榮至矣。盈滿極矣。福過災生。古訓孔昭。人非鬼責。物理則然。此臣所以寤寐怵惕。食息靡弛。常恐重陷大戾。孤負隆眷。生將爲不忠之臣。死將爲不忠之鬼。每念及此。若窮無歸。耿耿此心。天必鑑之。爲今自處之義。惟有謝去朝籍。還臣本分。庶爲臣一端究竟之道。以聖上覆燾之仁。日月之明。亦豈不惻然垂憐。不思帷蓋之報也。支離瀆擾。豈不知萬萬惶恐。情窮勢迫。有不得一向按住。而日昨前席。未能長語。玆敢瀝血申懇。流涕陳之。儻蒙聖明。諒臣言之一毫非飾。察臣情之十分難强。俯垂哀矜。特賜允兪。使臣得以閑放優游。了此餘生。則何莫非終始全保之至恩大德。瞻望宸極。臣不勝齋心攢手之至。取進止。答曰。省箚具悉卿懇。日昨筵席。已有所申複於卿。卿何不體認予至意。復有此辭巽之說乎。卿雖曰老且病。古大臣以八十九十之年。從政者指不勝摟矣。且見卿筋力勝於强壯人。殿陛登降。不須扶杖。以至聽瑩之症。亦獲快痊。予故曰不可以老告退。又不可以病謝事也。卿雖以曲副衷懇。爲究竟。予則以亟斷辭箚。爲究竟。卿須念予慇懃之意。安心勿復控辭也。仍傳曰。此批答遣史官。傳諭于領府事。
정조 7년
癸卯九月二十五日辰時。上御誠正閣。同副承旨入侍時。同副承旨趙興鎭。一直提學鄭志儉。假注書金孝建。記注官金健修。記事官尹行任。以次進伏訖。上曰。文武新恩。皆令待令於賓陽門外。正齊與否。知入。予當親臨涵仁亭宣醞。以此。分付。健修出來傳命後還入。上曰。右副承旨入侍於涵仁亭。仍命退。諸臣以次退出。
정조 7년
癸卯九月二十五日辰時。上御誠正閣。左承旨與原任閣臣入侍時。行左承旨朴祐源。原任直閣金宇鎭。假注書金孝建。記注官金健修。記事官尹行任。以次進伏訖。上下詢宇鎭曰。何日欲爲下去乎。宇鎭曰。明日下往矣。上曰。卄一日雨雹。廣州則不來云耶。宇鎭曰。姑無面報。未果詳知矣。上曰。廣州還上。亦入於分等停退之中耶。宇鎭曰。然矣。上曰。軍餉亦爲停退。則今年軍餉還上之數。必多減縮。嗣歲賙賑。亦當艱乏。誠甚悶然矣。宇鎭曰。還餉元數夥然。而減縮之數。亦將不少矣。上曰。同副承旨入侍。出榻敎賤臣承命出傳。仍命退。諸臣以次退出。
정조 7년
癸卯九月二十五日巳時。上御函仁亭。文武新恩入侍時。右副承旨安聖彬。同副承旨趙興鎭。一直提學鄭志儉。假注書金孝建。記注官金健修。記事官尹行任。以次進伏訖。假通禮。引新恩入就拜位。贊儀唱臚。文武新恩行四拜禮訖。上命文武分東西就坐。仍使宣醞。又命文武侍臣進退新恩後。使之進前。各奏姓名居住。下敎松京出身具弘漸曰。汝旣善射。兼又能講。當有收用之道。到門後卽爲上來。可也。仍命出。諸臣以次退出。
정조 7년
癸卯九月二十五日未時。上御誠正閣。下直守令入侍時。右副承旨安聖彬。假注書金孝建。記注官金健修。記事官尹行任。慶源府使李楫。杆城郡守金宗範。泰仁縣監徐簡修。以次進伏訖。上命書傳敎曰。違牌承旨許遞與未差之代。前望單子入之。仍命守令。以次進前。下詢職姓名。楫進前奏職姓名。上曰。慶源民事。聞甚遑急。汝須悉心接濟。無負分憂之意。可也。宗範進前奏職姓名。上曰。下去盡心奠安吾民。以紓予東顧之憂。聞汝屢典州邑。素著治績。故七事不爲下詢。何日下去乎。宗範曰。明日發去矣。簡修進前奏職姓名。上曰。何日下去。簡修曰。歷見大臣。再明當爲下往矣。上曰。擇差除任。汝往愼勉。命之先出。楫等退出。上命書傳敎曰。禁府時囚。皆令今日捧供。初寒若此。未照律之類。議處後仍卽照律。俾無滯囚之弊。又命書傳敎曰。右承旨與辭朝閣臣入侍。賤臣出來傳命。與右承旨李得臣。檢校直閣金憙偕入進伏。上下詢憙曰。何間發行。歸於那時。憙曰。明日下去。十月內上來伏計矣。上曰。無事來往。好矣。使之先出。憙承命而退。上命書傳敎曰。身手也。地閥也。俱合收用。聞是松人人亦勤幹。新傍出身具弘漸守部間。待窠收用事。分付。又命書傳敎曰。昨見沁留狀啓。卄一又有雹災云。道內他邑。果無是災乎。令廟堂問于畿伯處。使之遍問列邑。報來後。草記。又命書傳敎曰。日前所下綸音。今月內必須無遺謄布坊曲。來月初當發遣備郞。遍審勤慢。以此意令廟堂嚴飭畿伯處。他道則今月內雖難盡頒。亦須星火知委。俾無從後現發論罪之弊事。一體嚴飭。湖農已判失稔。此時民政。想多遑急。年分狀本。從速修啓之意。亦爲申飭。仍命退。承史以次退出。
정조 7년
癸卯九月二十五日酉時。上御誠正閣。坐直承旨入侍時。同副承旨趙興鎭假注書金孝建。記注官金鳳顯。記事官尹行任。以次進伏訖。上曰。備局有司堂上。收議大臣後。入來與否。知入。賤臣承命出。以收議入來之意還奏。上命書草記批答。仍命退。承史以次退出。
정조 7년
癸卯九月二十五日初更四點。上御誠正閣。坐直承旨入待時。同副承旨趙興鎭。假注書金孝建。記注官金健修金鳳顯。以次進伏訖。上曰。承旨前望單子持入。健修承命出。持望單還入。上命書傳敎曰。新除授承旨中解由未出人。望筒勿施。前望單子入之。待下批牌招入直。仍命退。承史以次退出。
정조 7년
行都承旨沈豐之坐。行左承旨鄭志儉坐。行右承旨朴祐源坐。左副承旨李得臣坐直。右副承旨洪秉纘在外。同副承旨趙興鎭坐直。注書李祖承仕一員未差。假注書鄭東觀仕直。事變假注書沈銖仕。
정조 7년
朴祐源啓曰。合辭方張之時。諫院無詣臺之員。事甚未安。疏批未下外。大司諫趙尙鎭。卽爲牌招。何如。傳曰。允。
정조 7년
李得臣啓曰。假注書金孝建。身病猝重。勢難察任。今姑改差。何如。傳曰。允。
정조 7년
傳于沈豐之曰。都承旨與備局有司堂上入侍。
정조 7년
傳于鄭志儉曰。左承旨右承旨入侍。
정조 7년
以副修撰李東郁牌不進罷職傳旨。傳于趙興鎭曰。只推。
정조 7년
承旨前望單子入之。洪秉纘落點。
정조 7년
傳于沈豐之曰。新除授承旨牌招察任。
정조 7년
李得臣啓曰。新除授左副承旨洪秉纘。時在京畿驪州地。斯速乘馹上來事。下諭。何如。傳曰。允。
정조 7년
以宣傳官射會單子。傳于朴祐源曰。十月已近。七月當次射講。尙未了當。是豈特敎成節目之意。行首宣傳官記過。後日親臨講射時待令。未了射講。皆於來月旬前畢試。
정조 7년
金孝建改差。代鄭東觀爲假注書。
정조 7년
沈豐之啓曰。假注書鄭東觀。時無職名。令該曹依例付軍職。冠帶常仕。何如。傳曰。允。
정조 7년
傳于趙興鎭曰。發遣吏郞。諸執事。淸齋與否。摘奸以來。
정조 7년
傳于李得臣曰。坐直承旨入侍。
정조 7년
趙興鎭。以弘文館言啓曰。副修撰李東郁。旣有只推之命。卽爲牌招察任。何如。傳曰。允。
정조 7년
沈豐之。以奉常寺官員。以都提調提調意啓曰。東籍親耕田所種稻打作。則所出爲二石九斗。皮唐黍打作。則所出爲二石二斗。豆打作則所出爲十四斗。太打作則所出爲一石之意。敢啓。傳曰。知道。
정조 7년
朴祐源。以禁衛營言啓曰。本營分授崇禮門南邊體城將頹處。改築所入石子。今已準備。今月二十七日撤毁始役。而限畢築間。出番鄕軍二十名。別定將校一員率領。輪回把守之意。敢啓。傳曰。知道。
정조 7년
朴祐源。以禁衛營言啓曰。去夜二更量。大殿別監朴萬根。本營巡邏被捉。何以爲之之意。敢啓。傳曰。依更數決棍。該牌所提將校。自本營木一疋施賞。近來夜禁不飭。看作沽譽之資。各營事誠甚訝惑。此後與訓御兩營。益加惕念。無或從後有現發之弊。
정조 7년
趙興鎭。以禁衛營言啓曰。依傳敎。本營巡邏被捉別監朴萬根。依更數決棍。該牌所捉將校處。木一疋施賞之意。敢啓。傳曰。知道。
정조 7년
趙興鎭。以禁衛營言啓曰。本營捉熊砲手等處。依捉虎例。參酌施賞之意。敢啓。傳曰。知道。
정조 7년
趙興鎭。以義禁府言啓曰。時囚罪人金東臣曺允祥等餉穀反作之罪。以私罪照律事草記批旨內。依同罪他囚例。勘放事。命下矣。金東臣曺允祥等餉穀反作。旣非首犯。依同罪他囚例。徒三年定配。以公罪。收贖放送之意。敢啓。傳曰。知道。
정조 7년
李得臣。以義禁府言啓曰。趙亨逵。杖六十收贖。告身盡行追奪。徒一年定配照律公事。判付內。功議各減一等。啓下矣。趙亨逵功議各減一等。加杖減徒。杖九十收贖。奪告身四等之意。敢啓。傳曰。以徒一年定配。減一等爲奪告身。何異於當初之笞四十收贖。減一等爲附過還職乎。該律官照律。極涉無形。趙亨逵與律官。竝施徒一年定配之律。卿等推考。
정조 7년
鄭志儉。以刑曹言啓曰。頃因傳敎。守禦把摠望筒閪失之政院書吏尹得運金宗爀等。考律以入。而批答內定限日姑放。限內如不覓納。更爲囚禁草記事。命下矣。到今已過五十日之限。而尙不覓納云。尹得運金宗爀。更爲嚴囚。依前照律施行。何如。傳曰。更定五十日。使之期於搜納。
정조 7년
李得臣。以刑曹言啓曰。科場用情罪人金洛星等。考律勘處啓目判付。竝依回啓。施行事。命下矣。謹按法文。大小科場借述代述者。帶率隨從者。幼學以下。限己身降定水軍。罪犯綱常。情理深重者。杖一百流三千里。先朝受敎。科場用情者。邊遠充軍。名例云二罪俱發。以重者論。金洛星等六人。帶率隨從。科場用情。二罪俱發。以重者論。金洛星平安道渭原郡。金載源楚山府。王師敬碧潼郡。邊相徽雲山郡。楊震馨慶尙道固城縣。承榮祖鎭海縣。竝邊遠充軍。蔡弘稷等四人。以科場用情罪。蔡弘稷平安道寧邊府。李鳳咸慶尙道丹城縣。申潝晉州牧。金禹賮熊川縣。竝邊遠充軍。權漢復等七人。攔入科場。改祖變姓。二罪俱發。從重論。各待考訊十日之限。決棍一百後。權漢復平安道熙川郡。高瀛朔州府。趙雲翼昌城府。金載夏慶尙道泗川縣。車雲䎘昆陽郡。高瞻河東府。李弘濟蔚山府。竝流三千里定配所押送之意。敢啓。傳曰。知道。
정조 7년
禁府啓目。黃海道監試試官平山府使兪漢寧。金郊察訪金恒光等原情云云。傳旨內辭緣。泛稱遲晩。竝只刑推得情。何如。啓。論其不能檢飭之罪。地方官所失。不下於副試三試官。而地方官則道臣至以分揀參酌之意狀請。急於營救語。不嫌其重複此兩囚耳。亦從重勘律。殊非核實之政兺除良。況旀兩囚。俱以巡使迎候事。考籍前散歸云爾。則尤無可罪之端。竝只分揀放送。使之卽速還官爲良如敎。
정조 7년
禁府啓目。泰安縣監韓㵛矣。判付內。此與尋常溺職大異。不可帶職放送。況旀先朝甲午受敎。何等截嚴。則邑婢法外應貢。曾莫致察。至於殺獄決折。猶屬餘事。以此罪從重勘律。罪杖一百收贖。告身盡行追奪。私罪。奉敎依允爲良如敎。
정조 7년
禁府啓目。慶尙前都事李亮載矣。今此行査。只在科試之不廉不公。則伴倘之潛行高下科價。僕隷之受簡密問姓名。小錄之記賂被捉多士等各項論列道啓中。諸人之招。竝無明白指證之言。則不廉不公之罪。無所當着是白遣。至於陜川路傍所書榜首云李亮載云。則雖出譏刺之意。而其下二十六字。遣辭疑晦。難斥其的指何事。則此係匿名之書。後弊所關。不可據此論勘是白乎矣。身爲掌試都事。所當十分致愼於奴傔察飭之節。而奴子之路文外帶去。任其各站。先行傳書販商。俱不免違越事目。不能檢束之科。以此照律罪。從重論。杖一百收贖。告身盡行追奪。私罪。奉敎依允。功減一等爲良如敎。
정조 7년
禁府啓目。五衛將李邦城議處云云。以此照律。何如。啓依允。
정조 7년
禁府啓目。黃海道監試初試試官宋銓議處云云。以此照律。何如。啓依允。
정조 7년
禁府啓目。學諭金德老議處云云。以此照律。何如。啓依允。
정조 7년
掌令安鼎大啓曰。請大靜縣爲奴罪人金壽賢。依律處斷。又啓曰。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。又啓曰。請大靜縣定配罪人聖中。亟令王府。設鞫嚴問。期於得情。快正王法。又啓曰。請削板罪人有臣宗甲義駿。竝令王府。設鞫嚴問。依律處斷。又啓曰。請康津縣量移罪人趙嵎。亟寢酌處之命。仍令王府。設鞫得情。快正王法。又啓曰。請薪智島荐棘罪人瑩中。設鞫嚴問。快施當律。又啓曰。請楸子島安置罪人李普行。亟令王府。拿鞫嚴問。又啓曰。請物故罪人國榮。亟施孥籍之典。又啓曰。請李義翊。更令王府。設鞫嚴問。期於得情。又啓曰。請金養淳。亟令王府。更爲設鞫。期於得情。又啓曰。請李義直。亟令王府。設鞫得情。快正典刑。又啓曰。請黑山島定配罪人任觀周。亟令王府。設鞫嚴問。期於得情。又啓曰。請捕廳罪人煥九。亟令王府。嚴加鞫問。快正典刑。又啓曰。請行副司直申尙權。亟施屛裔之典。答曰。不允。第四件事第五件事第十件事。亟停勿煩。